Előterjesztés Zalakaros Város Önkormányzat Képviselőtestülete 2023. november 28-i ülésére

Tárgy: Döntés a szökőkút és egyéb vizes attrakciók üzemeltetési szerződés jóváhagyásáról

Előterjesztést készítette: Torma László aljegyző

Tisztelt Képviselőtestület!
	

Zalakaros Város Önkormányzat Képviselőtestülete 126/2023. (VIII.01.) határozatában kezdeményezte a Zalakarosi Családi-, Élmény- és Gyógyfürdő Zrt. és az Önkormányzat között a Karos Korzón található szökőkút üzemeltetésére kötött szerződés kiegészítését az önkormányzat fenntartásában lévő egyéb vizes attrakciókkal (750 éves emlékmű, Kisfaludi Strobl Zsigmond Vízbe lépő nő szobra).
A szerződéstervezet elkészült, az üzemeltetési, karbantartási feladatok ellátása kérdésében még kisebb pontosítások szükségesek. A három vizes attrakció üzemeltetését, karbantartását a Zalakarosi Fürdő Zrt.  az üzemeltetési hónapokra (március 1. napjától október 3. napjáig terjedő időszak) 250.000 Ft + 27% ÁFA/ hónap díjért vállalja. 

Az előterjesztés az alábbi határozati javaslat elfogadását javasolja a Képviselőtestület számára.


Határozati javaslat:
1./ Zalakaros Város Önkormányzat Képviselőtestülete jóváhagyja a vizes attrakciók (Karos Korzó látvány szökőkút, 750 éves emlékmű, Kisfaludi Strobl Zsigmond Vízbe lépő nő szobra) üzemeltetésére és karbantartására Zalakaros Város Önkormányzata és a Zalakarosi Fürdő Zrt. között létrejövő megállapodást az előterjesztésnek megfelelően.
2./ Zalakaros Város Önkormányzat Képviselőtestülete úgy határoz, hogy az üzemeltetési és karbantartási díjat - az üzemeltetési hónapokra (március 1. napjától október 3. napjáig terjedő időszak) - 250.000 Ft + 27% ÁFA/ hónap összegben az önkormányzat 2024. évi költségvetésében tervezni szükséges.
3./ Zalakaros Város Önkormányzat Képviselőtestülete felhatalmazza a polgármestert a megállapodás aláírására.

Határidő: 2023. december 31. – 1./ és 3./ pont tekintetében
                2024. január 19. – 2./ pont tekintetében
Felelős: Novák Ferenc polgármester


Zalakaros, 2023. november 27.	                    
                                                                                                      	           Novák Ferenc
					        				            polgármester



